[{"text_idx": "#000006", "text": "Ble nesaf i godi arian yng Nghymru?"}, {"text_idx": "#000008", "text": "Yn hanesyddol, mae\u2019r sector gwirfoddol yng Nghymru wedi bod yn ddibynnol iawn ar arian grant i ddarparu\u2019r gwasanaethau hanfodol y mae\u2019n eu darparu. Ond mae hyn yn newid. Hyd yn oed cyn i\u2019r coronafeirws daro, roedd y sector yn profi gostyngiad mewn cyllid grant, ac roedd llawer o elusennau\u2019n edrych ar ffynonellau incwm mwy amrywiol i lenwi\u2019r bylchau. Wrth i ni ddod allan o\u2019r pandemig, mae\u2019r sector bellach yn wynebu gorfod ymgodymu ag argyfwng costau byw \u2013 a fydd yn effeithio ar y bobl y mae elusennau yn eu cefnogi a\u2019u cyllidebau. Ni fu gwytnwch ariannol erioed yn bwysicach."}, {"text_idx": "#000009", "text": "Mae\u2019r \u2018storm berffaith\u2019 hon yn golygu bod llawer o sefydliadau\u2019n addasu eu strategaethau cyllido ar gyflymder, yn edrych ar feysydd fel codi arian etifeddiaeth a lotri, ac yn ystyried a yw codi arian gan y cyhoedd yn iawn iddynt. Mae eraill, er eu bod yn awyddus i archwilio ffrydiau incwm newydd, yn gweld cymhlethdodau a chost bosibl y rhain yn frawychus."}, {"text_idx": "#000013", "text": "Felly p\u2019un a ydych chi\u2019n newydd i godi arian, yn edrych i ehangu eich galluoedd presennol, neu\u2019n ystyried eich opsiynau yn unig, mae digon o gefnogaeth ar gael. Dyma rai awgrymiadau allweddol i\u2019ch helpu:"}, {"text_idx": "#000015", "text": "Yn sail i\u2019r cod mae pedwar gwerth allweddol: cyfreithiol, agored, gonest a pharchus. Dylech gofio\u2019r rhain bob amser wrth gynllunio eich ymgyrch codi arian.\nRydym wedi cynhyrchu gweminar byr i\u2019ch helpu i ddeall beth yw\u2019r cod, beth mae\u2019n ymdrin ag ef a sut i\u2019w ddefnyddio."}, {"text_idx": "#000016", "text": "Rhaid i\u2019r ymddiriedolwyr gymryd cyfrifoldeb cyffredinol am eu gweithgareddau codi arian, gan weithredu\u2019n rhesymol ac yn ofalus ym mhob mater sy\u2019n gysylltiedig a\u0302 chodi arian. Felly, mae\u2019n hanfodol eich bod yn ymgysylltu a\u0302 nhw yn gynnar os yw eich sefydliad yn ystyried strategaeth codi arian newydd.\nMae gan ran un o\u2019r cod fanylion pellach am gyfrifoldebau ymddiriedolwyr. Rydym hefyd wedi cynhyrchu gweminar i helpu ymddiriedolwyr elusennau i ddeall eu cyfrifoldebau."}, {"text_idx": "#000019", "text": "Gofynnwch am gyngor priodol i gefnogi eich codi arian. Mae sefydliadau fel Cyngor Gweithredu Gwirfoddol Cymru a\u2019r Sefydliad Siartredig Codi Arian yn cynhyrchu canllawiau ac yn cynnal cyrsiau hyfforddi ar godi arian, wedi\u2019u targedu at wahanol lefel o arbenigedd.\nCofiwch, eich cyfrifoldeb chi yw sicrhau eich bod yn cydymffurfio a\u0302\u2019r gyfraith. Os oes amheuaeth, gofynnwch am gyngor proffesiynol."}, {"text_idx": "#000022", "text": "Drwy gofrestru gyda ni a dangos y Bathodyn Codi Arian rydych yn dangos eich ymrwymiad i safonau codi arian rhagorol. Mae ein hymchwil hefyd yn dangos bod pobl yn fwy tebygol o gefnogi elusen os ydynt wedi\u2019u cofrestru gyda ni, a bydd ymddiriedolaethau a sefydliadau yn aml yn defnyddio ein cyfeirlyfr wrth wneud penderfyniadau cyllid.\nGall elusennau sy\u2019n gwario llai na \u00a3100,000 ar eu codi arian gofrestru gyda ni am gyfradd safonol o \u00a350 y flwyddyn. Mae elusennau sy\u2019n gwario \u00a3100,000 neu fwy bob blwyddyn ar eu codi arian yn talu ardoll wirfoddol sy\u2019n cael ei hasesu ar raddfa lithro."}]